**IZVAJALCEM ZDRAVSTVENIH STORITEV**

Številka: 180-46/2020-DI/204

Datum: 22. 4. 2021

**PROGRAMSKIM HIŠAM**

ZADEVA: **Razlog začasne nezmožnosti za delo zaradi posledic cepljenja**

Spoštovani,

v primeru, da ima zavarovanec po cepljenju proti COVID-19 neželene učinke, kot so glavobol, povišana telesna temperatura, vrtoglavica, ipd., in je po ugotovitvi izbranega osebnega zdravnika za svoje delo začasno nezmožen, se kot razlog te nezmožnosti navede »**01-Bolezen**«.

Ker zavarovanec v primeru stranskih učinkov po cepljenju ni okužen in ni potrebna izolacija, se kot razlog ne more navesti »08-Izolacija«. Prav tako ne gre za odsotnost z dela zaradi obolenja, ki je neposredna in izključna posledica nesrečnega naključja ali višje sile med opravljanjem dela oziroma dejavnosti, na podlagi katere je oboleli zavarovan (slednje je definicija poškodbe pri delu), kar pomeni, da ni mogoče opredeliti niti razloga »04 - Poškodba pri delu«. V teh primerih gre za pričakovane zaplete pri cepljenju in ne moremo govoriti o nesrečnem naključju ali višji sili med opravljanjem dela. Prav tako ne gre za poškodbo izven dela (razloga 03 in 05).

Kot diagnozo pri začasni nezmožnosti za delo zaradi učinkov po cepljenju proti COVID-19 se sicer lahko opredeli več diagnoz, tudi od S00 do T98, ki sicer sodijo v skupino diagnoz iz naslova poškodb. Po posvetu z NIJZ predlagamo, da kot diagnozo opredelite **šifro: T88.1 Drugi zapleti po imunizaciji, ki niso uvrščeni drugje.** V okviru tehničnih rešitev je sicer postavljena kontrola, ki uporabnika opozori na »neobičajen« vnos, vendar je s ponovno potrditvijo vnosa mogoče zabeležiti tudi kombinacijo razloga »01-Bolezen« ter eno od diagnoz, ki pomenijo poškodbo. Ker pa je potrebno v primeru opredelitve diagnoz med S00 do T98 opredeliti tudi zunanji vzrok poškodbe, se kot le-ta navede: **Y 59.0 Cepiva proti virusom** (podpoglavje: Zapleti med zdravniško in kirurško oskrbo).

Lepo pozdravljeni.

Pripravila: Področje za odločanje o pravicah

Maja Polutnik in za medicinske pripomočke

strokovna sodelavka Vodja – direktorica področja I

mag. Ana Vodičar